Diari Oficial de la Generalitat Valenciana


Sumari del DOGV 5737, del 08-04-2008 (2008/3968)

RESOLUCIÓ de 7 de març de 2008, de la Direcció General d'Energia, per la qual s'atorga a la Compañía Logística de Hidrocarburos, SA, l'autorització administrativa per a la connexió del moll del contradic de Llevant de la dàrsena sud al port de Castelló amb les instal·lacions d'emmagatzemament de productes petrolífers existents, situats al polígon industrial El Serrallo, al Grau de Castelló. Expedient: CBVARI/2006/3/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5737

Data del DOGV
:   08-04-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/3968


Data del document
:   07-03-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Castelló de la Plana
    * emmagatzematge d'hidrocarburs
    * empresa privada
    * distribució d'energia

RESOLUCIÓ de 7 de març de 2008, de la Direcció General d'Energia, per la qual s'atorga a la Compañía Logística de Hidrocarburos, SA, l'autorització administrativa per a la connexió del moll del contradic de Llevant de la dàrsena sud al port de Castelló amb les instal·lacions d'emmagatzemament de productes petrolífers existents, situats al polígon industrial El Serrallo, al Grau de Castelló. Expedient: CBVARI/2006/3/12. [2008/3968]  
Vist l'escrit presentat pel Sr. Rafael Gisbert Albero, en nom i representació de la mercantil, Compañía Logística de Hidrocarburos, SA, amb domicili als efectes de notificacions a 12768 Castelló-Grau, camí Donació s/núm. polígon El Serrallo, en data 16 de novembre de 2006 davant del Servici Territorial d'Energia de Castelló, en què sol·licita autorització administrativa per a la connexió del moll del contradic de Llevant de la dàrsena sud del port de Castelló amb la instal·lació de la referida empresa al polígon El Serrallo al Grau de Castelló.  
Al mencionat escrit, s'adjunta el projecte de les referides instal·lacions, denominat projecte d'autorització de connexió del moll del contradic de Llevant IA CLH-Castelló, firmat per tècnic competent i visat pel col·legi oficial corresponent en data 3 d'octubre de 2006.  
Vist que sotmés l'expedient al tràmit d'informació pública, d'acord amb el que preveu la Llei 34/1998, de 7 d'octubre, del Sector d'Hidrocarburs, es va publicar l'anunci corresponent en el Diari Oficial de la Comunitat Valenciana de 16 de febrer de 2007, en el Butlletí Oficial de la Província de Castelló d'1 de març de 2007 i en els diaris El Mundo, edició de Castelló i El Periódico Mediterráneo, ambdós de data 15 de febrer de 2007.  
D'acord amb la documentació que es troba en l'expedient, no s'han presentat al·legacions a la mencionada sol·licitud.  
Vist que va ser sol·licitat informe a l'Ajuntament de Castelló de la Plana, i es va adjuntar la separata del projecte corresponent a la instal·lació, per afectar béns, instal·lacions, obres o servicis dependents d'eixa administració, a fi d'establir les oportunes condicions tècniques, i s'informa que, per part del referit Ajuntament per mitjà de resposta de 8 de febrer de 2007, l'empresa peticionària no ha sol·licitat l'atorgament de les llicències corresponents, i que la resolució que s'adopte per l'òrgan competent de l'administració autonòmica haurà de ser-ho sense perjuí de l'obtenció per l'empresa peticionària d'estes.  
Traslladat l'informe referit a la sol·licitant, va contestar manifestant que havia omplit la sol·licitud requerida per l'Ajuntament de Castelló en data 12.01.2006 i reiterat esta en data 25.06.2007.  
Vist que de la mateixa forma, es va remetre separata del projecte, que contenia les característiques generals de la instal·lació, a la resta de les administracions públiques, organismes i, si és el cas empreses de servicis públics o d'interés general afectats a fi que remeten l'informe que continga les condicions en què es realitzarà la instal·lació. D'acord amb la documentació que es troba en l'expedient, concretament a:  
- Iberdrola Distribución Eléctrica, SAU.  
- UBE Corporation Europe, SA.  
- British Petroleum (BP) Oil Refineria de Castellón, SA.  
Respecte d'estes, no figura en l'expedient contestació a este efecte a pesar de la reiteració efectuada pel Servici Territorial.  
- Ecocat, SA.  
- Praxair España, SA.  
Quant a les mencionades empreses, consta la remissió de la sol·licitud de l'informe en l'expedient, sense que hagen sigut rebudes per les destinatàries.  
- Telefónica de España, SAU, que ha remés conjuntament amb la seua contestació, documentació indicativa de les seues instal·lacions, que una vegada comprovades per l'empresa peticionària, CLH, va informar el Servici Territorial de la no-afectació a les canalitzacions telefòniques.  
- Autoritat Portuària de Castelló, que ha manifestat la seua conformitat amb la instal·lació, i la innecessarietat de cap condició addicional en el seu informe.  
- Enagas, SA, que ha mostrat la seua conformitat amb la petició, amb les condicions que conté l'informe.  
- Gas Natural Distribución, SDG, SA, que ha mostrat la seua conformitat amb la petició, amb les condicions que conté l'informe.  
Les condicions expressades, es van traslladar a l'empresa sol·licitant, que ha manifestat la seua conformitat amb el contingut d'estes.  
Vist que el Servici Territorial d'Energia de Castelló, encarregat de la instrucció de l'expedient de sol·licitud, ha informat favorablement esta.  
Atés que d'acord amb el projecte i sol·licitud presentats, la finalitat de l'ampliació d'estes instal·lacions, és la connexió del moll del contradic de Llevant del port de Castelló amb la instal·lació d'emmagatzemament de la Compañía Logística de Hidrocarburos situada al polígon industrial El Serrallo per a la descàrrega de productes petrolífers refinats.  
Atés que d'acord amb l'article 40 de la Llei 34/1998, de 7 d'octubre, del Sector d'Hidrocarburs, la construcció i explotació d'instal·lacions d'emmagatzemament de productes petrolífers, quan estos tinguen com a objecte prestar servici a operadors, està sotmesa al règim d'autorització administrativa prèvia i que els aspectes continguts en l'apartat 2 del mencionat article, es troben prou acreditats en la documentació que es troba en l'expedient administratiu.  
Atés que resulta d'aplicació, només als efectes de l'àmbit competencial d'esta Direcció General d'Energia, el contingut del Reial Decret 2085/1994, de 20 d'octubre, pel qual s'aprova el Reglament d'Instal·lacions Petrolíferes, modificat per Reial Decret 1523/1999, d'1 d'octubre, i en concret la Instrucció Tècnica Complementària MI-IP-02, relativa a parcs d'emmagatzemament, aprovada pel Reial Decret 1562/1998, de 17 de juny, que establixen, la tramitació, documents que s'ha de presentar i condicions tècniques de les instal·lacions.  
Atés que en la tramitació de l'expedient queda acreditat el compliment dels requisits i les condicions establides en la legislació referenciada.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia, resol:  
Primer  
Atorgar a la Compañía Logística de Hidrocarburos, SA, l'autorització administrativa per a la connexió del moll del contradic de Llevant de la dàrsena sud del port de Castelló amb les instal·lacions d'emmagatzemament de productes petrolífers existents de la referida empresa al polígon El Serrallo al Grau de Castelló, les característiques principals del qual són:  
- Traçat: en la part corresponent als terrenys portuaris, té el seu origen en la instal·lació de descàrrega situada en el moll del contradic de Llevant per on discorre sobre el feix transvasador existent. A l'eixida dels terrenys del port, les canonades queden soterrades i es situen pel marge esquerre del barranc de Fraga, fins a les instal·lacions d'emmagatzemament, girant en angle recte per a creuar el canal del barranc i seguir per la dreta de la carretera per a finalitzar en la instal·lació pròpiament dita.  
- Canonades: dos canonades d'acer al carboni, una per a transport de gasoil i una altra per a gasolina. El cabal previst per a cada canonada és de 1.000 m³/ h, amb un diàmetre de 16'' i grossària 9,52 mm, del tipus API-5L, grau B. Protecció per a corrosió amb revestiment de polietilé extrudit i mecànica amb llosa de formigó sobre estes. La profunditat de soterrament, entesa com a distància sobre la seua generatriu superior, és com a mínim de 0,80 m i d'1,5 m en l'encreuament de carreteres, excepció feta d'altres exigències que s'ha d'executar en funció de requisits previstos pels organismes afectats. Longitud total: 3.768 m. En la part corresponent a la instal·lació portuària, és de 1.720 m, i de 2.048 m des del límit portuari fins a la instal·lació d'emmagatzemament.  
- Pressupost: 2.367.659'84 euros.  
Esta autorització queda sotmesa a les condicions següents:  
La connexió que s'autoritza haurà de realitzar-se d'acord amb la legislació vigent i el contingut del projecte de les referides instal·lacions, denominat projecte d'autorització de connexió del moll del contradic de Llevant IA CLH-Castelló, firmat per tècnic competent i visat pel col·legi oficial corresponent en data 3 d'octubre de 2006.  
Esta autorització d'ampliació s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
La construcció i l'exercici de l'activitat de la instal·lació autoritzada haurà de complir les condicions imposades en les autoritzacions, llicències referides en la part expositiva d'esta resolució, permisos de competència municipal, provincial o autonòmica per a la seua realització.  
La instal·lació complirà allò que s'ha determinat en el reglament d'instal·lacions petrolíferes, aprovat pel Reial Decret 2085/1994, de 20 d'octubre de 1994, les seues modificacions i instruccions tècniques complementàries, i en concret la Instrucció Tècnica Complementària MI-IP-02, relativa a parcs d'emmagatzemament, aprovada per Reial Decret 1562/1998, de 17 de juny, així com amb les disposicions i normativa tècnica que se li aplique.  
L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
La instal·lació haurà de ser posada en marxa en el termini de dos anys des de la notificació d'esta resolució, i s'haurà de presentar davant del Servici Territorial d'Energia de Castelló els corresponents certificats de direcció d'obra i proves efectuades, certificat de l'empresa instal·ladora autoritzada en matèria de productes petrolífers i tota la documentació que siga preceptiva i requerida per a l'obtenció de l'autorització de posada en servici per part del Servici Territorial d'Energia de Castelló.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 7 de març de 2008.- El director general d'Energia: Antonio Cejalvo Lapeña.